**Sylabus predmetu**

**Filozofia dejín**

**Stručná osnova predmetu:**

1. Predstavenie pojmu filozofia dejín a predmetu jej skúmania

2. Predstavenie možných metodologických prístupov:

a) spoločenské štruktúry a inštitúcie vykazujú kauzálne vlastnosti, ktoré zohrávajú dôležitú úlohu v rámci historických zmien (téza o existencii spoločenskej kauzality),

b) kauzálne sily spoločenských štruktúr a inštitúcií sa prejavujú prostredníctvom ich vplyvu na jednotlivé rozhodnutia, presvedčenia a systém

hodnôt,

c) sociálne štruktúry a inštitúcie sú ovplyvňované jednotlivcami, preto je spoločenská kauzalita reťazový proces,

d) hypotézy týkajúce sa spoločenskej a historickej príčinnosti môžu byť formulované, kritizované a obraňované prostredníctvom viacerých prostriedkov napr. analýza vybraných kazuistík (case-study), komparatívne štúdie, štatistické štúdie ako aj prostredníctvom aplikácie spoločenskej teórie.

3. Zdôraznenie že, jednotlivé metodologické postupy vyjadrujú spôsoby akým môžeme poznávať spoločenskú realitu.

Buď veríme, že spoločnosť je riadená nejakými zákonmi alebo sme naopak presvedčení o opaku. Vo filozofii dejín majú obidva postoje svojich reprezentantov, pričom každý z uvedených postojov vzniká za určitých pravidiel. Spoločné však majú to, že či už tvrdíme, že história nás môže niečo naučiť, a dáva nám schopnosť predvídať alebo nie, musí byť tento postoj argumentačne podložený.

4. Na jednotlivých cvičeniach budú preberané témy, ktoré budú príkladmi ako môžeme dejinné pohyby ľudstva uchopiť, pričom zároveň budú

slúžiť aj ako návod na písanie seminárnej práce, ktorá bude predmetom a podmienkou udelenia záverečného hodnotenia:

5. Heglova lineárna koncepcia dejín a jej aplikácia na štátoprávne koncepcie v stredovekom (porovnanie patrimoniálnej a organickej teórie o štáte) a v novovekom Uhorsku

6. Osvietenský absolutizmus – racionalizmus ako návrat k antike? a možnosti existencie cyklického striedania času. Sloboda jednotlivca vs. sloboda kolektívu dva antagonizmy v dejinách

7. Machiavelliho pohľad na dejiny a jej význam na vývoj postavenia panovníka v monarchii feudálnej rozdrobenosti v Uhorsku

8. Marx a jeho teória dialektického vývoja spoločnosti od otrokárskej až po jej komunistickú podobu – zákon negácie negácie a porovnanie postavenia indivídua v priereze vývoja dejín. Postupná absolutizácia distributívnej spravodlivosti na úkor slobody jednotlivca

9. Popperov odmietavý postoj k hľadaniu širších súvislostí v dejinách, na základe ktorých je možné predikovať budúci vývoj ľudstva.

10. Verejná prezentácia seminárnych prác

11. Verejná prezentácia seminárnych prác

12. Verejná prezentácia seminárnych prác